Construcția telescopului și a domului ELT începe
Piatra de temelie a Telescopului Extrem de Mare (ELT) al ESO a fost așezată la Cerro Armazones
la o altitudine de 3046 metri în nordul Chile.
ELT va fi cel mai mare telescop de acest fel construit vreodată.
Oglinda sa gigantică de 39 metri va fi adăpostită într-un dom rotativ cu diametrul de 85 de metri și o greutate de 5000 de tone.
Telescopul are un sistem optic unic, cu cinci oglinzi, inclusiv o oglindă primară cu 798 de segmente.
ELT va aborda unele dintre cele mai mari provocări științifice...
...găsirea unui al doilea Pământ, testarea teoriilor fundamentale ale fizicii,
și observarea formării primelor galaxii din Univers.
ELT e planificat pentru prima lumină în 2024. Astăzi este începutul unei noi ere în astronomie.
#Începe #CelMaiMareOchiPeCer
Transcrierea de ESO Traducerea de Mihail-Gabriel Bărbuță